Penggunaan Unsur Tumbuh-Tumbuhan Dalam Gaya Bahasa Al-Tasybih di Dalam Al-Quran Al-Karim
Authors: Ramli Saipolbarin , Hj. Husin Ahmad Fikri 
Published: April 2021

Plants are elements that are frequently mentioned in the al-Quran. In the al-Quran, the use of plant elements can be visualized from various language styles and one of them is the al-Tasybih style. Al-Tasybih style is one of the metaphor and simile used in the al-Quran to deliver the message to the people. In addition, al-Tasybih also displays the beauty and refinement of al-Quran and found to be one of the miracle in al-Quran. Some of the information contained in the al-Quran deals with the description of the unseen things that cannot be reached by the human mind. The al-Tasybih style helps to overcome the limitation of the human brain to interpret and perfectly understand the information presented in the al-Quran. This was done by establishing a relationship between the unseen elements discussed in al-Quran with real human nature. The focus of this research is to study discourse analysis and al-Balaghat al-‘Arabiyyat on plant elements using the al-Tasybih style in al-Quran. The data was collected qualitatively using two different methods, the historical method and the documentary method. Both methods are carried out using two different approaches, the library research. Al-Tasybih style is anticipated to give a clear understanding of the al-Quran content and prove that the al-Quran is a divine revelation from Allah SWT and not a mere creation by Prophet Muhammad SAW.

Abstrak

Tumbuh-tumbuhan adalah antara unsur yang banyak terdapat dalam al-Quran. Penggunaan unsur tumbuh-tumbuhan ini dapat dilihat dalam pelbagai jenis gaya bahasa dalam al-Quran seperti dalam gaya bahasa al-Tasybih. Gaya bahasa al-Tasybih adalah salah satu bentuk gaya bahasa metafora dan simile yang digunakan dalam al-Quran dalam menyampaikan mesej kepada manusia di samping memaparkan keindahan dan kehalusan yang terdapat dalam gaya bahasa al-Quran. Ia adalah salah satu al-‘I’jaz al-Lughawiy yang terdapat dalam bahasa al-Quran. Maklumat dalam al-Quran ada di antaranya yang membincangkan tentang perihalan perkara-perkara ghaib yang tidak dapat dijangkau oleh akal fikiran manusia. Akal manusia yang terhad memerlukan kepada sesuatu yang dapat menjelaskan secara lengkap dan sempurna bagi untuk memahami setiap maklumat yang disampaikan dalam al-Quran. Penggunaan gaya bahasa al-Tasybih dalam al-Quran antara lain adalah untuk mewujudkan satu hubungan antara perkara ghaib yang dibincangkan dalam al-Quran yang bersifat samar-samar dengan perkara maujud yang terdapat dalam kehidupan manusia yang bersifat nyata. Fokus perbincangan kajian ini adalah dalam bidang analisis wacana dan al-balaghat al-‘Arabiyyat yang berkisarkan kepada penggunaan unsur tumbuh-tumbuhan dalam gaya bahasa al-Tasybih dalam al-Quran. Kajian ini menggunakan metode historis dan metode dokumentari yang mengaplikasikan kaedah pengumpulan data secara kualitatif. Kedua-dua metodologi ini mempraktikkan kaedah kajian perpustakaan. Gaya bahasa al-Tasybih ini juga secara tidak langsung dapat membantu untuk memberi kefahaman yang jelas tentang isi kandungan al-Quran di samping dapat membuktikan bahawa al-Quran adalah wahyu dari Allah SWT dan bukannya ciptaan Nabi Muhammad SAW.